**GRAD ZAGREB**, Zagreb, Trg Stjepana Radića 1, OIB 61817894937, što ga zastupa gradonačelnik Tomislav Tomašević, mag. pol. (u daljnjem tekstu: Grad Zagreb),

i

NAZIV POSLOVNOG SUBJEKTA, adresa poslovnog subjekta, OIB: poslovnog subjekta, što ga zastupa \_\_\_\_\_\_\_\_\_\_\_\_\_\_ (u daljnjem tekstu: Korisnik potpore), zastupan/a/o/ po (ime i prezime, funkcija zastupnika poslodavca ( u daljnjem tekstu: Zakonski zastupnik)

sklopili su

**UGOVOR O DODJELI POTPORE**

**ZA SAMOZAPOŠLJAVANJE**

**Predmet ugovora**

**Članak 1.**

Ugovorne strane sklapaju Ugovor o dodjeli potpore za samozapošljavanje (u daljnjem tekstu: Ugovor) na temelju točke 15. Zaključka o dodjeli potpora za samozapošljavanje korisnicima novčane pomoći Grada Zagreba za roditelja odgojitelja (Službeni glasnik Grada Zagreba 26/22), i Javnog poziva za dodjelu potpora za samozapošljavanje korisnicima novčane pomoći Grada Zagreba za roditelja odgojitelja.

Ovim Ugovorom Grad Zagreb i Korisnik potpore uređuju međusobna prava i obveze vezano uz dodijeljenu potporu u svrhu samozapošljavanja.

Potpora se dodjeljuje za pokrivanje troškova za osnivanje i pokretanje rada poslovnog subjekta (obrta, trgovačkog društva, samostalne djelatnosti i ustanove). Ista se smatra potporom male vrijednosti temeljem Zakona o državnim potporama (NN 47/14, 69/17) i Uredbe Komisije (EU) br. 1407/2013 od 18. prosinca 2013. godine o primjeni članka 107. i 108. Ugovora o funkcioniranju Europske unije na *de minimis* potpore (Službeni list Europske unije L352/1, od 24. prosinca 2013 L215/3 od 07. srpnja 2020.).

**Iznos potpore, rok isplate i vrijeme sufinanciranja**

**Članak 2.**

Ugovorne strane suglasno utvrđuju da je Korisniku potpore odobrena potpora za samozapošljavanje za sufinancirano razdoblje od 12 (slovima: dvanaest) mjeseci računajući od dana uplate financijskih sredstava, u iznosu od: \_\_\_\_\_\_\_\_\_\_\_\_kn (slovima: \_\_\_\_\_\_\_\_\_\_\_\_\_\_\_),

Grad Zagreb će Korisniku potpore iznos potpore isplatiti jednokratno, na žiro-račun Korisnika potpore IBAN: HR\_\_\_\_\_\_\_\_\_\_\_\_\_\_\_\_\_ otvoren kod banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, najkasnije u roku od 30 dana od dana stupanja na snagu Ugovora.

Korisnik potpore doznačenu potporu za samozapošljavanje mora koristiti isključivo za namjenu obavljanja glavne djelatnosti za koju je odobrena i utrošiti u roku od 12 mjeseci od uplate potpore, odnosno tijekom sufinanciranog razdoblja.

**Prava i obveze u sufinanciranom razdoblju**

**Članak 3.**

Korisnik potpore se obvezuje u sufinanciranom razdoblju:

1. biti u statusu osiguranika u sustavu mirovinskoga osiguranja u punom radnom vremenu, u poslovnom subjektu kojem je dodijeljena potpora iz ovog Ugovora,
2. biti ovlašten/a za zastupanje poslovnog subjekta,
3. zadržati vlasnički status koji je imao/la u poslovnom subjektu danom potpisa ovog Ugovora,
4. obavljati djelatnost sukladno poslovnom planu u poslovnom subjektu za koji je dodijeljena potpora,
5. ne raditi statusne promjene poslovnog subjekta za koji je dodijeljena potpora, a pod kojima se podrazumijeva privremena obustava, mirovanje, odjava, likvidacija te ostale promjene koje dovode do prestanka rada poslovnog subjekta. Iznimno, odredba o privremenoj obustavi rada ne primjenjuje se za vrijeme trajanja zakonom predviđenih okolnosti privremene nesposobnosti za rad, zbog bolesti ili ozljede, odnosno drugih okolnosti radi kojih je osiguranik spriječen izvršavati svoju obvezu rada.
6. zadržati pravno-organizacijski oblik poslovanja, osim u slučaju nužnosti promjene po sili zakona

Ukoliko Korisnik potpore ne izvrši obveze iz stavka 1. ovog članka, koje su bitan sastojak Ugovora, Grad Zagreb će raskinuti ugovor po samom zakonu, a Korisnik potpore se obvezuje Gradu Zagrebu u roku od 30 dana od dana raskida vratiti dodijeljeni iznos potpore.

**Članak 4.**

Ugovorne strane su suglasne da Grad Zagreb ima pravo ispuniti i podnijeti solemniziranu bjanko zadužnicu na naplatu protiv Korisnika potpore radi namirenja bilo koje tražbine nastale iz ili u vezi neizvršavanja ugovornih obveza iz članka 3., 4. i 6. ovog Ugovora.

**Članak 5.**

Korisnik potpore obvezuje se Gradu Zagrebu, Gradskom uredu za socijalnu zaštitu, zdravstvo, branitelje i osobe s invaliditetom, u roku od 30 dana od isteka sufinanciranog razdoblja dostaviti Izvješće o namjenskom trošenju potpore za samozapošljavanje (u daljnjem tekstu: Izvješće) s dokazima o namjenskom korištenju potpore sukladno Poslovnom planu i troškovniku

Računi i druga odgovarajuća dokumentacija kojima se dokazuje namjensko trošenje potpore za samozapošljavanje moraju se odnositi na troškove prema Poslovnom planu i troškovniku. Računi se ne smiju koristiti za pravdanje drugih potpora.

Ako se tijekom sufinanciranog razdoblja utvrdi da je Korisnik potpore ušao u sustav poreza na dodanu vrijednost (dalje: PDV), odnosno postao obveznik plaćanja PDV-a, Grad Zagreb će iznos isplaćen za pokrivanje troškova PDV-a od trenutka ulaska u sustav PDV-a smatrati neopravdanim troškom i pisano zatražiti od Korisnika potpore povrat tog iznosa.

**Terenska kontrola**

**Članak 6.**

Ugovorne strane su suglasne da Grad Zagreb ima pravo za vrijeme trajanja sufinanciranog razdoblja obavljati kontrolu na terenu tijekom koje je Korisnik potpore dužan osigurati dostupnost pregleda kupljene opreme te uvid u računovodstvene evidencije i relevantnu dokumentaciju.

Ukoliko Korisnik potpore onemogući kontrolu na terenu, ili tijekom kontrole ne osigura relevantnu dokumentaciju vezano uz provedbu kontrole, Grad Zagreb će zatražiti da u roku od 30 dana od dana neuspješno izvršene kontrole, vrati iznos potpore.

**Prava i obveze nakon sufinanciranog razdoblja**

**Članak 7.**

Korisnik potpore je dužan po isteku sufinanciranog razdoblja održati narednih 12 mjeseci poslovanje i zaposlenost u poslovnom subjektu.

**Članak 8.**

Grad Zagreb se obvezuje Korisniku potpore vratiti solemniziranu bjanko zadužnicu nakon što temeljem podnesenog Izvješća i dokaza iz članka 4. i 6. ovog Ugovora, utvrdi da su sredstva utrošena namjenski, odnosno da je Korisnik potpore održao poslovanje i zaposlenost u razdoblju od 24 mjeseca od dana uplate potpore.

**Produljenje ugovora**

**Članak 9.**

U slučaju nastupa opravdanih situacija ili okolnosti zbog kojih Korisnik potpore nije u mogućnosti izvršavati svoje radne obveze, dužan je o tome pisanim putem obavijestiti Grad Zagreb, u roku od 15 dana od dana od dana saznanja za okolnosti.

Ako se utvrdi da se radi o zakonom opravdanim okolnostima Ugovor se produžuje za onoliko vremena koliko su trajale te okolnosti.

Kada nastupe opravdane okolnosti Korisnik potpore se obvezuje na produljenje ugovornog odnosa s Gradom Zagrebom u onom razdoblju koje odgovara korištenju nekog zakonskog prava, ali ne dulje od razdoblja preostalog do isteka ugovorne obveze, sklapanjem dodatka ovom Ugovoru sa Gradom Zagrebom.

Ako Korisnik potpore ne sklopi dodatak Ugovoru, Grad Zagreb će raskinuti ugovor pisanom izjavom o raskidu.

**Rješavanje sporova**

**Članak 10.**

Ugovorne strane su suglasne da će eventualne sporove koji nastanu iz ovog Ugovora rješavati sporazumno, a ukoliko to nije moguće spor će se rješavati pred nadležnim sudom.

**Ostale odredbe**

**Članak 11.**

Ugovorne strane su suglasne da se na prava i obveze ugovornih strana koji nisu posebno uređeni ovim Ugovorom, primjenjuju odredbe Zakona o obveznim odnosima i drugih primjenjivih pozitivnih pravnih propisa.

**Članak 12.**

Ugovorne stranke u znak prihvata prava i obveza te istinitosti i točnosti navoda sadržanih u ovom Ugovoru vlastoručno potpisuju.

Ugovor se smatra sklopljenim danom potpisa obiju ugovornih strana.

**Članak 13.**

Ovaj Ugovor sklopljen je u tri (3) istovjetna primjerka od kojih Grad Zagreb zadržava dva (2) primjerka, a Korisnik potpore jedan (1) primjerak.

KLASA:

URBROJ:

Zagreb**, \_\_\_\_\_\_\_\_\_\_** Zagreb, \_\_\_\_\_\_\_\_\_\_

 **ZA GRAD ZAGREB ZA KORISNIKA POTPORE**

 **gradonačelnik**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tomislav Tomašević, mag. pol**.